Strecker aldehyder
Strecker aldehyder er letflygtige aldehyder af betydning for lugt og smag af varmebehandlede fødevarer. Strecker aldehyder dannes fra de enkelte aminosyrer ved reaktion med delvist nedbrudte sukkerarter i sidste fase af bruning af fødevarer under bagning, maltning, ristning eller stegning under tab af kuldioxid. De enkelte Strecker aldehyder er derfor et carbon-atom kortere end de tilsvarende aminosyrer, se Strecker-nedbrydning.